**PRIJEDLOG**

Na temelju članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21 i 14/23**) Općinsko vijeće Općine Martijanec na svojoj 16. sjednici održanoj dana 31. svibnja 2023. godine, donosi**

**O D L U K U**

**o otpisu nenaplativih i zastarjelih potraživanja Općine Martijanec**

**I.**

Ovom Odlukom se, sukladno zakonskim propisima, utvrđuje otpis nenaplativih i zastarjelih potraživanja Općine Martijanec.

**II.**

Odobrava se otpis nenaplativih i zastarjelih potraživanja Općine Martijanec prema vrsti prihoda kako slijedi:

1. Komunalna naknada za stambeni prostor 4.411,39 EUR
2. Komunalna naknada za poslovni prostor 10.639,87 EUR
3. Naknada za korištenje grobnih mjesta 1.339,84 EUR
4. Zakup i iznajmljivanje imovine 58,40 EUR
5. Ostale nespomenute pristojbe i naknade 212,36 EUR
6. Prihodi od pruženih usluga 86,27 EUR
7. Komunalni doprinos 331,81 EUR

**III.**

Zadužuje se Jedinstveni upravni odjel Općine Martijanec za evidentiranje promjena u poslovnim knjigama Općine Martijanec sukladno članku II. ove Odluke.

**IV.**

Sastavni dio ove Odluke su Analitički pregledi potraživanja za otpis koja se predlažu za otpis, po obveznicima i iznosima, ali isti nisu predmet objave u „Službenom vjesniku Općine Martijanec“.

**V.**

Ova Odluka bit će objavljena u „Službenom vjesniku Općine Martijanec“, a stupa na snagu osmog dana od dana objave.

KLASA: 406-06/23-01/1

URBROJ: 2186-19-01-23-1

Martijanec, 31. svibnja 2023.

 **Predsjednik Općinskog vijeća**

Stjepan Golubić, ing.

**OBRAZLOŽENJE**

**PRAVNA OSNOVA**

Pravni temelj za donošenje Odluke o otpisu nenaplativih i zastarjelih potraživanja Općine Martijanec definiran je člankom 100. Zakona o proračunu (Narodne novine, broj 144/21) koji propisuje da jedinice lokalne i područne (regionalne) samouprave, temeljem vlastite odluke, mogu otpisati ili djelomično otpisati potraživanje koje inače ne bi bilo moguće naplatiti te člankom 31. Statuta Općine Martijanec (Službeni vjesnik Varaždinske županije br. 10/13, 24/13 i 18/18) koji propisuje da Općinsko vijeće donosi odluke i druge opće akte kojima uređuje pitanja iz samoupravnog djelokruga Općine Martijanec

**OCJENA STANJA**

Općina Martijanec redovito vodi aktivnu i intenzivnu politiku naplate svojih potraživanja primjenom svih raspoloživih mjera počevši od opomena, pismenih i usmenih urgencija naplate preko ovrha na novčanim sredstvima do zasnivanja založnih prava na nekretninama, a s ciljem povećanja prihoda proračuna i u cilju sprječavanja nastupa zastare potraživanja. Unatoč poduzimanju mjera naplate prihoda u jednom dijelu nije bilo moguće ostvariti naplatu te potraživanja nakon proteka zastarnih rokova po službenoj dužnosti moramo isknjižavati iz poslovnih knjiga. Nakon poduzetih zakonskih mjera za naplatu potraživanja, nisu polučeni rezultati jer nije bilo raspoloživih novčanih sredstava ili se nisu uspjeli u cijelosti naplatiti dospjeli iznosi potraživanja ili je dug naslijedila Općina jer obveznici nisu imali nasljednike. Također su u međuvremenu neki poslovni subjekti brisani iz sudskog ili obrtnog registra ili je nastupio zakonski rok zastare potraživanja.

Kako bi se proveo predloženi otpis nenaplativih potraživanja u skladu sa zakonskim odredbama potrebno je donošenje Odluke o otpisu nenaplativih i zastarjelih potraživanja od strane Općinskog vijeća kao predstavničkog tijela Općine Martijanec.

**CILJ DONOŠENJA ODLUKE**

Cilj donošenja predložene Odluke je otpis nenaplativih i zastarjelih potraživanja Općine Martijanec u skladu sa zakonskim odredbama te se predlaže se Općinskom vijeću Općine Martijanec donošenje Odluke u predloženom tekstu.

**PROCJENA POTREBNIH FINANCIJSKIH SREDSTAVA ZA PROVEDBU AKTA**

Za ostvarenje Odluke ove nije potrebno planirati dodatna sredstva u proračunu Općine Martijanec.